OpenLLM-France/wikimedia huggingface dataset:
# Marcel Ongenae

Marcel Ongenae (Varsenare, 3 de juliol de 1934 - Torhout, 8 d'octubre de 2014) va ser un ciclista belga que fou professional entre 1958 i 1967.
El seu germà Dirk també fou ciclista professional.

## Palmarès

* 1955
** Vencedor d'una etapa a la Volta a Bèlgica amateur
* 1962
** 1r a la Gullegem Koerse
** Vencedor d'una etapa a la Volta a Catalunya
* 1964
** 1r al GP Flandria

### Resultats al Tour de França

* 1962. 51è de la classificació general
* 1963. 58è de la classificació general
* 1964. Abandona (4a etapa)

### Resultats al Giro d'Itàlia

* 1962. Abandona
* 1964. 66è de la classificació general

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Madrid (Nebraska)

Madrid és una població dels Estats Units a l'estat de Nebraska. Segons el cens del 2000 tenia 265 habitants.

## Demografia

Segons el cens del 2000, Madrid tenia 265 habitants, 104 habitatges, i 71 famílies. La densitat de població era de 243,6 habitants per km².
Dels 104 habitatges en un 30,8% hi vivien nens de menys de 18 anys, en un 62,5% hi vivien parelles casades, en un 5,8% dones solteres, i en un 31,7% no eren unitats familiars. En el 26,9% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,15.
Per edats la població es repartia de la següent manera: un 27,2% tenia menys de 18 anys, un 7,2% entre 18 i 24, un 22,3% entre 25 i 44, un 27,9% de 45 a 60 i un 15,5% 65 anys o més.
L'edat mediana era de 39 anys. Per cada 100 dones de 18 o més anys hi havia 94,9 homes.
La renda mediana per habitatge era de 35.536 $ i la renda mediana per família de 42.000 $. Els homes tenien una renda mediana de 30.313 $ mentre que les dones 21.964 $. La renda per capita de la població era de 15.607 $. Aproximadament el 5% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Madrid». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Madrid». American Fact Finder. Oficina del Cens dels Estats Units, 12-01-2010.
Viccionari
# Arrest massiu

Un arrest massiu es produeix quan la policia arresta un gran nombre de sospitosos d'un sol cop. Aquest fet, de vegades, es produeix en el marc de manifestacions il·legals. Alguns arrests massius es realitzen també en un esforç per combatre l'activitat mafiosa. De vegades, aquestes accions resulten molt controvertides, i poden provocar demandes judicials. En la ciència policíaca, es considera una bona pràctica identificar aquells detinguts durant els arrests, ja que és poc probable que els agents recordin totes les persones que han detingut.

## Referències

* ↑ Lee, Trymaine. Mass Arrest of Brooklyn Youths Spotlights Tactics. New York Times, 24 juny 2007.
* ↑ Fenton, Justin. City poised to approve 'mass arrest' settlement with NAACP, ACLU. The Baltimore Sun, 23 juny 2010.
* ↑ Richard L. Holcomb. The Police Role in Racial Conflicts by Juby E. Towler. 55. The Journal of Criminal Law, Criminology, and Police Science, Desembre de 1964, p. 540.
# Artiómovsk (Krasnoiarsk)

* Per a altres significats, vegeu «Artiómovsk».
Artiómovsk (en rus Артёмовск) és una ciutat del krai de Krasnoiarsk, a Rússia. Es troba a 148 km al nord-est d'Abakan, a 188 km al sud de Krasnoiarsk i a 3.465 km a l'est de Moscou.
Fou fundada el 1700 amb el nom d'Olkhovka. El 1835 es coneixia com a Olkhovski. Rebé l'estatus de ciutat i el seu nom actual el 1939.

## Referències

* ↑ Distàncies a vol d'ocell o distàncies ortodròmiques
# Maria de Lorena (1674–1724)

Maria de Lorena (Marie de Lorraine, "Mademoiselle d'Armagnac"; 12 d'agost de 1674 – 30 d'octubre de 1724) va ser una aristòcrata de la Casa de Lorena per naixement, i princesa de Mònaco pel seu matrimoni amb Antoni I de Mònaco a Versalles el 13 de juny de 1688.
Va tenir successió, sent pares de Lluís Hipòlit Grimaldi, príncep de Mònaco, del qual descendeixen els moderns prínceps de Mònaco.
Era filla de Lluís de Lorena, comte d'Armanyac i Catherine de Neufville.

## Referències

* ↑ «Marie de Lorraine (1674-1724) - Find a Grave...» (en anglès). [Consulta: 4 juliol 2024].
# Maria de Lourdes Portela

Maria de Lourdes Mazzoleni Portela (Santa Maria, 14 de gener de 1988) és una esportista brasilera que competeix en judo, guanyadora de dues medalles als Jocs Panamericans els anys 2011 i 2015, i quatre medalles al Campionat Panamericà de Judo entre els anys 2009 i 2015.
Va participar en els Jocs Olímpics de Londres 2012, on va finalitzar dissetena en la categoria de –70 kg.

## Palmarès internacional

Jocs Panamericans :
| Any | Lloc | Medalla | Categoria |
| 2011 | Guadalajara ( Mèxic) | 3 | –70 kg |
| 2015 | Toronto ( Canadà) | 3 | –70 kg |
| Campionat Panamericà ||||
| Any | Lloc | Medalla | Categoria |
| 2009 | Buenos Aires ( Argentina) | 2 | –70 kg |
| 2011 | Guadalajara ( Mèxic) | 2 | –70 kg |
| 2012 | Mont-real ( Canadà) | 1 | –70 kg |
| 2015 | Edmonton ( Canadà) | 3 | –70 kg |

## Referències

* ↑ Maria de Lourdes Portela en Judoinside.com (anglès)
* ↑ Maria de Lourdes Portela Arxivat 2012-12-18 a Wayback Machine. en Sports-reference.com (SR/Olympic Sports) (anglès)
# Awkwafina

Nora Lum (2 de juny de 1988), coneguda professionalment com a Awkwafina, és una actriu i rapera estatunidenca. Més coneguda per participar en els films Ocean's 8 i Crazy Rich Asians (2018). Va rebre elogis de la crítica per la seua actuació a The Farewell (2019).
Ha publicat dos àlbums musicals, Yellow Ranger (2014) i In Fina We Trust (2018). També s'ha aventurat en la comèdia apareixen en xous com Girl Code, Future Man, i Saturday Night Live.

## Filmografia
### Cinema

* Denota films que encara no s'han estrenat
| Any | Títol | Paper | Director | Notes |
| 2016 | Bad Rap | D'ella mateixa | Salima Koroma | Documental |
| 2016 | Neighbors 2: Sorority Rising | Christine | Nicholas Stoller | |
| 2016 | Storks | Quail (veu) | Nicholas Stoller Doug Sweetland | |
| 2018 | Dude | Rebecca | Olivia Milch | |
| 2018 | Ocean's 8 | Constance | Gary Ross | |
| 2018 | Crazy Rich Asians | Goh Peik Lin | Jon M. Chu | |
| 2019 | The Farewell | Billi | Lulu Wang | |
| 2019 | Paradise Hills | Yu | Alice Waddington | |
| 2019 | Angry Birds 2: La pel·lícula (The Angry Birds Movie 2) | Courtney (veu) | Thurop Van Orman | |
| 2019 | Between Two Ferns: The Movie | D'ella mateixa | Scott Aukerman | |
| 2019 | Jumanji: The Next Level | | Jake Kasdan | |
| 2020 | The SpongeBob Movie: It's a Wonderful Sponge | No se sap (veu) | Tim Hill | Filmant |
| 2020 | Raya and the Last Dragon | Sisu (veu) | Paul Briggs Dean Wellins | En producció |
| Per estrenar | Breaking News in Yuba County | Kavi | Tate Taylor | Postproducció |

## Referències

* ↑ «Awkwafina Artist Biography». www.allmusic.com. [Consulta: 4 gener 2018].
# Marhaenisme

El Marhaenisme és una ideologia política socialista originària d'Indonèsia. Els partidaris del Marhaenisme es coneixen com a Marhaenistes. Va ser desenvolupat pel que va ser el primer President d'Indonèsia, Sukarno.
Alguns estudiosos argumenten que el Marhaenisme és una variant del Marxisme. Emfasitza la unitat nacional, cultura, i economia col·lectivista. Va ser establert com una ideologia anticapitalista i antiimperialista. Promou drets democràtics en oposició a l'autoritarisme, mentre condemna el liberalisme i l'individualisme. Combina tant principis occidentals com d'orientals. El Marhaenisme és la ideologia que guia el Partit Nacional indonesi Marhaenisme i l'actualment desaparegut Partit Marhaen Malàisia.

## Història

El nom de la ideologia prové suposadament d'un pagès amb terres, però pobre, anomenat Marhaen, qui Sukarno va conèixer a Priangan. Sukarno va atribuir la pobresa del pagès a una manca d'accés als mitjans de producció. Sukarno va anomenar "Marhaens" als membres de la classe agrària en una situació similar.

## Referències

* ↑ Leifer, Michael. Dictionary of the modern politics of South-East Asia. 3rd. Londres: Routledge, 2001. ISBN 978-0415238755.
* ↑ Lev, Daniel S. The transition to guided democracy : Indonesian politics, 1957-1959. [New ed.].. Jakarta: Equinox Publishing, 2009. ISBN 978-6028397407.
* ↑ Holt, [edited by] Claire. Culture and politics in Indonesia. 1st Equinox. Jakarta: Equinox Pub., 2007. ISBN 978-9793780573.
* ↑ Soekarno. Pokok-pokok ajaran marhaenisme menurut Bung Karno. Cet. 3.. Yogyakarta: Media Pressindo, 2004. ISBN 978-9799222923.
# Athanase Seromba

Athanase Seromba (nascut el 1963) és un sacerdot de Ruanda que va ser considerat culpable d'ajudar en el genocidi i dels crims contra la humanitat comesos en el genocidi ruandès.
En el moment del genocidi, Seromba era sacerdot d'una parròquia catòlica a Nyange, a la província de Kibuye, a l'oest de Ruanda. Va ser acusat de la mort d'uns 2.000 tutsis que es van refugiar a la seva església parroquial. Segons els càrrecs que es van presentar contra ell, Seromba va ordenar que la seva església fos derruïda el 6 d'abril de 1994 i després va disparar a alguns supervivents.
Seromba va fugir de Ruanda al juliol de 1994. Els monjos catòlics el van ajudar a traslladar-se a Itàlia, canviar el seu nom i també el van ajudar a treballar com a sacerdot per a l'Església catòlica prop de la ciutat de Florència utilitzant l'àlies Anastasio Sumba Bura. Sota la pressió de Carla Del Ponte, la llavors Fiscal en Cap de Crims de Guerra de les Nacions Unides, Seromba fou lliurat al Tribunal Penal Internacional per a Ruanda (ICTR) el 6 de febrer de 2002. El 8 de febrer de 2002 es va declarar no culpable dels càrrecs del genocidi, complicitat en el genocidi, conspiració per cometre el genocidi i extermini com un delicte contra la humanitat. El seu judici va començar el 20 de setembre de 2004, davant la Tercera Sala de Primera Instància del TPIR. El 13 de desembre de 2006 fou declarat culpable i sentenciat a 15 anys de presó.
Seromba va apel·lar el veredicte. El 12 de març de 2008 la Cambra d'Apel·lacions del TPIR va decidir que la seva responsabilitat era encara més gran que la que es va trobar anteriorment, va afirmar la seva condemna i va augmentar la seva condemna a cadena perpètua.
El 27 de juny de 2009, Seromba fou transferit a Benín. Seromba està complint la condemnat de presó perpètua a la presó d'Akpro-Missérété a Porto-Novo, Benín.

## Vegeu també

* Emmanuel Rukundo
* Wenceslas Munyeshyaka
* Grégoire Ndahimana
* Elizaphan Ntakirutimana

## Notes i referències

* 1 2 «Rwandan priest guilty of genocide». BBC News Online, 13-12-2006.
* ↑ Venturini, Gabriella «Rwanda's Unanswered Screams: Still seeking justice after the Seromba trial». The Hague Justice Portal, 28-02-2007 [Consulta: 28 novembre 2012].
* ↑ McGreal, Chris. «The Catholic church must apologise for its role in Rwanda's genocide | Chris McGreal» (en anglès), 08-04-2014.
* ↑ «Rwandan priest guilty of genocide». BBC News Online, 13-12-2006.
* ↑ «Rwanda genocide priest given life». BBC News Online, 12-03-2008 [Consulta: 12 març 2008].
* ↑ «Nine ICTR Prisoners Transferred to Benin». AllAfrica.com, 01-07-2009.

## Enllaços externs

* Fondation Hirondelle
* Trial Watch - Athanase Seromba
# BSR

BSR té els següents significats:
* Biblioteca de Salut Reproductiva, lloc web sobre salut de la reproducció publicat per l'Organització Mundial de la Salut
* Birmingham Sound Reproducers, empresa històrica fabricant de tocadiscs del Regne Unit
* Biological Science Report, revista científica publicada pel Servei Geològic dels Estats Units
* Bàsquet amb cadira de rodes (del seu nom en castellà Baloncesto en Silla de Ruedas), modalitat del basquetbol practicada amb cadira de rodes
* Bottom Simulating Reflector, perfil de reflexió d'ones sísmiques en el fons oceànic
* Bacteris sulfat-reductors, bacteris que obtenen energia de la reducció de sulfat a sulfur
* Boundary scan register, element que permet la verificació de les interconnexions en els circuits impresos
# Magaluf

Magaluf (o la variant en desús Magalluf) és un nucli costaner del municipi de Calvià, a Mallorca. És una zona turística d'uns 4.000 habitants.
Té dues platges: la platja de Magaluf i la platja de Son Maties, que compten amb tota l'oferta complementària habitual i estan presidides per l'illot de sa Porrassa. Té una escola pública, el Col·legi Públic Cas Saboners; una escola privada, Scal Magaluf; i una escoleta municipal, situada just al costat del centre públic. Compta, així mateix, amb un poliesportiu municipal amb piscina, i amb una casa de cultura amb biblioteca. El CF Platges de Calvià disputa els partits de local al camp municipal de la localitat.
Aquesta zona turística, tal com la coneixem avui dia, s'ha anat aixecant sobre una antiga zona humida de la qual encara es poden trobar alguns vestigis. Destaca la possessió de Cas Saboners, situada a la part interior del nucli urbà, als terrenys de la qual s'ha anat desenvolupant la zona turística. Té una planta hotelera d'un centenar d'establiments i la seva oferta d'oci centrada en el turisme de gatera centrat a Punta Balena, amb d'ofertes d'alcohol 2x1, barres lliures, happy hours i excursions etíliques, i que el govern de les Illes Balears intenta controlar.

## Referències

* ↑ Riera, Catalina. «El turisme de gatera de Magaluf i la Platja de Palma sobreviu al coronavirus». Ara Balears, 12-07-2020. [Consulta: 11 agost 2021].
* ↑ Llull, M.; Catany, M. «El Govern balear fa tancar tots els negocis dels epicentres del turisme de gatera de Mallorca». Ara Balears, 15-07-2020. [Consulta: 11 agost 2021].

## Vegeu també

* Naveta d'Alemany
# Marc Atili Règul Calè

Marc Atili Règul (en llatí: Marcus Atilius Regulus Calenus) va ser un magistrat romà que formava part de la gens Atília.
Va ser elegit cònsol romà l'any 335 aC amb Marc Valeri Corvus. Juntament amb el seu col·lega, va fer la guerra contra el poble dels sidicins, i va conquerir la ciutat de Cales, motiu pel qual passà a rebre el sobrenom de Calè.

## Referències

* ↑ Smith, William (ed.). «Regulus, Atilius 1». A: Dictionary of Greek and Roman Biography and Mythology. Volum III. Londres: John Murray, 1876, p. 642.
* ↑ Titus Livi. Ab Urbe Condita VIII,16
# Marie-Galante

Marie-Galante és una illa del Mar Carib que forma part del Departament d'Ultramar Francès de Guadalupe, de la que es troba a 30 km, amb una superfície d'aproximadament 158,01 km² i una població de 12.009 habitants en 2004.

## Història

Anomenada Aulinagan o Aichi pels indígenes kali'na i Tulukaéra pels arawak, va ser batejada amb el nom de María Galante pel navegant Cristòfor Colom el 3 de novembre de 1493, ja que així era com s'anomenava una de les seves caravel·les, durant el seu segon viatge a les Índies Occidentals. Fou ocupada en 1635 en nom de França per la Compagnie des Îles de l'Amérique. Els francesos hi van portar esclaus i van desenvolupar una economia sobre la base de l'explotació de la canya de sucre, però actualment l'activitat més important és el turisme.

## Demografia

Marie Galante comptava el 1946 amb 30.000 habitants. Fortament marcada per l'èxode massiu del seu jovent vers la « Guadalupe continental » i la Metròpoli, l'illa només comptava el 2006 amb 12.009 habitants. Aquesta caiguda de la població és lligada a la lenta agonia de l'economia sucrera en els darrers anys.
* Llista dels municipis de Marie-Galante
| Rang | Municipi | Pop. (2006) | Superfície(km²) | Densitat |
| 1 | Grand-Bourg | 5.707 | 55,54 | 103 |
| 2 | Capesterre | 3.469 | 46,19 | 75 |
| 3 | Saint-Louis | 2.833 | 56,28 | 50 |

## Referències

* ↑ Bonnassieux, Louis Jean Pierre Marie. Les grandes compagnies de commerce: étude pour servir à l'histoire de la colonisation (en francès). Ayer Publishing, 1969. ISBN 0833703374.

## Enllaços externs

* Visitar Marie-Galante
* Turisme a Marie-Galante Arxivat 2009-10-01 a Wayback Machine.
# Baile an Sceilg

Baile an Sceilg ("casa de les roques", en anglès Ballinskelligs) és una ciutat d'Irlanda, a la Gaeltacht del comtat de Kerry, a la província de Munster. Es troba al sud-oest de la península d'Iveragh.
Les roques que fan referència al nom de la vila són Skellig Michael i Little Skellig, una antiga colònia monàstica situada a la costa vora Ballinskellings. La vila també té una platja, el Priorat de Ballinskelligs de cànon regular agustí, i les restes del castell de Ballinskelligs.

## Referències

* ↑ Placenames Database of Ireland
* ↑ Deidre Flanagan et al.: Irish Place Names, Gill & Macmillan, 1994, ISBN 0-7171-2066-X, p. 172
* ↑ Lord Killanin and Michael V. Duignan: The Shell Guide to Ireland, Ebury Press, London 1967, p. 86
# Maruina tica

Maruina tica és una espècie d'insecte dípter pertanyent a la família dels psicòdids que es troba a Centreamèrica: Costa Rica.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Charles L. Hogue, 1973. A Taxonomic review of the genus Maruina (Diptera: Psychodidae). Edició 17 de Science Bulletin. Los Angeles Natural History Museum. Universitat Estatal de Pennsilvània. «Enllaç».

## Enllaços externs

* LACM Entomology Collections (anglès)
# Maruina muchacha

Maruina muchacha és una espècie d'insecte dípter pertanyent a la família dels psicòdids que es troba a Centreamèrica: Costa Rica.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Charles L. Hogue, 1973. A Taxonomic review of the genus Maruina (Diptera: Psychodidae). Edició 17 de Science Bulletin. Los Angeles Natural History Museum. Universitat Estatal de Pennsilvània. «Enllaç».
# Mario Edo Gil

Mario Edo Gil (Fanzara, Alt Millars, 10 de setembre de 1958 - Castelló de la Plana, 20 de juny de 2013) va ser un polític valencià, diputat al Congrés dels Diputats en la VII legislatura
Fill d'agricultors, treballador industrial i secretari general del PSPV-PSOE a Castelló de la Plana el 1999-2000, fou diputat per la província de Castelló a les eleccions generals espanyoles de 2000. Ha estat portaveu adjunt de la Comissió d'Agricultura, Ramaderia i Pesca del Congrés dels Diputats.
A les eleccions municipals espanyoles de 2007 fou escollit regidor de l'ajuntament de Castelló de la Plana, càrrec que abandonà en 2013 per culpa de la malaltia que poc després li llevaria la vida.

## Referències

* ↑ Fitxa del Congrés dels Diputats
* ↑ El PSPV lamenta la pérdida de Mario Edo El Periòdic, 21 de juny de 2013
# Mario Farrugia

Mario Farrugia (10 de maig de 1955) és un exfutbolista maltès de la dècada de 1980.
Fou 12 cops internacional amb la selecció maltesa.
Pel que fa a clubs, defensà els colors de Żurrieq.
Formà part de l'equip de Malta en el 12 a 1 davant Espanya l'any 1983.

## Referències

* ↑ Haisma, Marcel. «European Championship 1984 - Qualifying - Details». RSSSF, 31-07-2008.
* ↑ Perfil a eu-football.info
* ↑ “Algunos españoles tenían espuma en la boca”, a Mundo Deportivo, 19-03-2018
# Aspiorhynchus laticeps

Aspiorhynchus laticeps és una espècie de peix cipriniforme de la família dels ciprínids.

## Morfologia

* Els mascles poden assolir 61 cm de longitud total.

## Alimentació

Menja peixos i insectes aquàtics.

## Hàbitat

És un peix d'aigua dolça i de clima temperat.

## Distribució geogràfica

Es troba a Àsia: riu Yarkant i llac Boston (Xinjiang, la Xina).

## Referències

* ↑ «Aspiorhynchus laticeps». Catalogue of Life. (anglès) (anglès)
* 1 2 3 FishBase (anglès)
* ↑ Wu, Y. i C. Wu, 1992. The fishes of the Qinghai-Xizang Plateau. Sichuan Publishing House of Science & Technology, Chengdu, la Xina. 599 p.
* ↑ Wang, S. (ed.), 1998. China red data book of endangered animals. Pisces. National Environmental Protection Agency. Endangered Species Scientific Commision. Science Press, Beijing, Xina. 247p.
* ↑ Chen, Y. i W. Cao, 2000. Cyprinidae: Schizothoracinae. p. 273-390. A: P. Yue, et al. (Eds). Fauna Sinica. Osteichthyes. Cypriniformes III. Science Press. Beijing. 1-661.
* ↑ Institut d'Hidrobiologia de l'Acadèmia Sínica, Museu Natural de Shanghai i Ministeri d'Agricultura de la Xina de 1993. El peixos d'aigua dolça de la Xina en il·lustracions a color. Vol. 3. 166p.
* ↑ Walker, K.F. i H.Z. Yang, 1999. Fish and fisheries in western China. FAO Fish. Tech. Pap. 385:237-278.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Baker (Missouri)

Baker és una població dels Estats Units a l'estat de Missouri. Segons el cens del 2000 tenia 5 habitants.

## Demografia

Segons el cens del 2000, Baker tenia 5 habitants, 2 habitatges, i 1 famílies. La densitat de població era de 9,2 habitants per km².
Dels 2 habitatges en un 50% hi vivien nens de menys de 18 anys, en un 50% hi vivien parelles casades, en un 0% dones solteres, i en un 50% no eren unitats familiars. En el 50% dels habitatges hi vivien persones soles el 50% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 4.
Per edats la població es repartia de la següent manera: un 0% tenia menys de 18 anys, un 40% entre 18 i 24, un 0% entre 25 i 44, un 40% de 45 a 60 i un 10% 65 anys o més.
L'edat mediana era de 47,5 anys. Per cada 100 dones de 18 o més anys hi havia 33,3 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Baker». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Baker». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Bakening

Bakening (en rus: Бакенинг) és un estratovolcà que es troba al sud de la península de Kamtxatka, Rússia.
El cim s'eleva fins als 2.278 msnm. La major part del volcà es va formar durant el Plistocè, tot i que al vessant nord i nord-est hi ha alguns doms de lava, el més joves dels quals, Novo-Bakening, es va formar fa uns 9.000-10.000 anys, a l'Holocè. Fa uns 8.000-8.500 anys el cim del volcà va col·lapsar per culpa d'una gran esllavissada que va baixar uns 11 quilòmetres cap a l'est i al sud, formant dos llacs al nord-est i a l'est del volcà. Aquesta esllavissada va ser seguida per l'última gran erupció del volcà i un flux piroclàstic. L'última activitat documentada va tenir lloc fa uns 2500 anys, quan es va crear un con de cendres al peu occidental del volcà.

## Referències

* ↑ «PEAKLIST.ORG - Kamchatka and Russian Pacific Ultras». [Consulta: 3 abril 2024].
* ↑ «Global Volcanism Program | Bakening» (en anglès). [Consulta: 3 abril 2024].
* ↑ «Вулкан Бакенинг — Вулканы Камчатки — Природа Камчатки — Камчатский туристический портал». [Consulta: 3 abril 2024].